Sige, ayos ka lang.
PANTABOY SA INSEKTO
...na nangyari kagabi.
Heto pa ang nakakatakot na video mula sa aming news crew.
Dinadagsa ng mga rioter ang mga parte ng lungsod,
nagnanakaw sa mga tindahan at nanununog ng mga gusali.
Nagpasabog ang National Guard sa madla.
Kalat na ang karahasang ito.
Para itong sakit na nakakahawa sa lumalaking lugar--
TOP SECRET PARASITE SA PAGKONTROL SA ISIP
PAMPROTEKSYONG HAKBANG: STANDARD ISSUE INSECT SPRAY
Jay, 'di puwedeng nasa loob ka lang maghapon.
Ang baho sa labas.
-Isasama ni Dylan si Bobby sa traktor. -Ang baho ni Dylan.
Kinakagat ako ng mga insekto.
Ang galing nito.
Gusto mo bang ipadala ko 'to sa papa mo?
Sige.
Pero may kailangan kang gawin para sa'kin.
Kita mo, 'di ako nagmamaneho.
Diyos ko! Kailangang may magmaneho.
Ako ang magmamaneho.
-Saan na tayo pupunta, Dylan? -Sa kaliwa.
Ito ang Mission Control kay Jay.
Pasensya na, matagal akong 'di nakasulat sa'yo.
Ilang linggo akong nalayo sa kabihasnan.
Kumusta si Bobby? Umuutot pa rin ba habang natutulog?
Sana, nagkakasundo kayo.
Miss na miss ko na kayong dalawa.
'Di ako makapaniwalang 2 taon na mula noong huli kitang nakita.
Gusto kitang puntahan, pero kailangan ko pang lumaban.
Papunta ako ulit sa secret mission,
pero pangako ko, pagkatapos noon, bibisita ako.
Alam kong mahirap na 'di tayo nagkikita, pero tandaan mo,
lahat ng ginagawa ko, para protektahan ka.
NAGMAMAHAL, PAPA
Halos si Bobby mag-isa ang nagmaneho ng traktor maghapon.
Nakakandong lang ako sa kanya, at ako ang nagmamaneobra.
Okay, at abot mo ba ang manibela kung nasaan ka?
Opo.
-Walang biro. -Walang biro?
Tinanong ko kung may lisensya siya, at sabi niya, meron daw. 'Di ba?
-Sabi ko, "wala." -'Di ko narinig.
-Ayos lang ba si mama? -Insekto lang 'yon, 'wag kang mag-alala.
Wow, Jay, ang ganda n'yang picture.
Dapat i-frame natin 'yan.
I-frame mo na.
Matulog ka, ngayon na!
Dylan, gusto mo bang idikit natin para ma-frame natin?
SUNDALONG PANGKALAWAKAN
...ISANG NAPAKALAKING BLACK HOLE!
Uy.
Gising-gising, Jay.
Papa?
-Bumalik ka na. -Halika.
Pasensya na at natagalan.
Miss na miss kita.
Na-miss din kita. May titingnan ako.
Dumilat ka lang.
Ayos lang, mag-relax ka lang.
Sige, ayos ka lang.
-Uy, Jay. -Po?
Isasama kita sa road trip.
-Ayos ba 'yon? -Ngayon po?
Tara na.
-Handa ka nang umalis? -Opo.
Handa na sa aksyon?
-Bobby! -Kumalma ka.
Gising, tanga. Bumalik na si Papa.
Maghanda ka na.
Anak?
Tantanan mo 'ko. Gusto kong matulog.
Payakap naman, anak. Nandito na si Papa.
-Papa? -Oo, ako 'to.
Natatandaan mo 'ko?
-Iba ang hitsura mo. -O? Paanong iba?
Uy, iba rin ang hitsura mo.
Halika, payakap.
Payakap nang mahigpit, sige na.
'Yan, tama 'yan.
Tumingin ka sa itaas. Sige, 'wag kang kukurap.
Sabi ko, 'wag kang kukurap. Uy!
Uy, 'wag kang mandaya.
-Sino'ng gustong maglaro? -Ako, gusto.
Ang tawag sa laro ay "Paunahan sa sasakyan."
Magpapatalo ka ba sa kanya?
Sige, halina kayo, tara na.
Nakikinig ka sa'kin?
-Opo. -Maglaro na tayo.
-Sino'ng mananalo? -Makupad.
Tatlo, dalawa... Nandito ang sasakyan.
Isa. Saglit, tayo na. Tara.
-Nanalo ako! -Hindi!
Uy, nauna ako. Yumuko ka!
Ayos na? Magaling.
-Sino'ng nanalo? -Ako. Nauna ako sa sasakyan.
-Pero nauna akong tumalon. -Oo!
-'Di 'yon patas! -Tumahimik ka, utot!
-Talaga ba? Ikaw ang tumahimik. -Mag-seat belt kayo.
Papa, pakuwento naman tungkol sa giyera? 'Yong lahat ng nilabanan mo.
At nakatalon ka na ba sa helicopter?
Gusto mo maging Marine, ha?
-Siguro. -Sige.
Ba't 'di sinabi sa'min ni Mama na magro-road trip tayo?
Kasi gusto niya kayong sorpresahin.
Saan tayo pupunta?
Sorpresa.
-Sa Disneyland? -Hindi, 'di tayo pupunta sa Disneyland.
-Bakit? -Kasi...
Delikado roon. 'Di mo nabalitaan ang nangyari?
Hindi po.
May nasirang ride, may mga batang namatay.
Jay, nabalitaan mo ba 'yon?
Ba't 'di kasama sina Mama at Dylan?
May sarili silang bakasyon.
Mag-i-ski sila sa Canada.
Gusto kong mag-skiing.
Gusto mong manigas sa lamig sa tuktok ng bundok?
Kasama ni Ginoong Pikon?
O mag-road trip kasama ng tatay mo?
-'Yong pangalawa po. -Sige. Heto na.
Magro-road trip tayo para sa isang espesyal na operasyon, ha?
Makinig kayo,
walang oras ng pagtulog, puwede kayong matulog kahit anong oras.
Puwede kayong kumain ng candy kahit kailan n'yo gusto.
Kung susunod kayo, puwede n'yong paputukin ang baril ko. Ayos ba?
-Opo. -Sige.
Unang patakaran. Ayokong makipag-usap kayo kahit kanino.
Maraming wirdo sa daan.
Okey? Pangalawa. Lagi kayong maglagay nito.
-Akin na 'yan! -Akin.
Jay, maglagay ka, tapos, ibigay mo sa kapatid mo.
-Opo. Ano 'to? -Bug spray.
-Ha? -Oo, tanga, ano ba sa tingin mo?
Yuko.
Yumuko kayo, ngayon na!
Sige, magaling. Tumayo na kayo.
-Pa-team fist bump nga? -Opo.
Sige na. Ha? Ayos.
Mamimili ako ng gamit at magpapa-gas. Babalik ako agad.
-Puwede ba kaming sumama? -Oo nga po. Sige na.
Kasi...
Puwede kayong sumama sa'kin,
o puwede kayong dumito para buksan ang mga regalo n'yo.
-Regalo! May regalo tayo! -'Di nga?
May regalo tayo! Ayos.
Mahilig ako sa regalo.
-Jay, i-lock mo ang mga pinto. -Salamat, Papa.
Jay, ano'ng nakuha mo?
-Mga pen. Astig. -Action Man ang nakuha ko.
Mas maganda sa mga pen mo, Jay.
-Ang sketch book ko. -"Kumusta? Ako si Muscle Man."
Ako si Bobby. "Hi, Bobby."
"Astig, Bobby. Ang astig ng pangalan mo."
PAGMANIPULA SA PAGKILOS NG HOST
Ito ang Mission Control kay Jay.
Kailangan namin ng co-pilot dito.
Sige po.
Tulog na ang bata.
Opo.
Itinabi mo lahat ng sulat ko, ha?
Opo.
Itinabi ko rin lahat ng drawing mo.
'Pag iniisip kong 'di na ako makakabalik, 'yon ang nagpalakas sa'kin.
Papa?
Ba't may mga picture ka ng mga halimaw?
Pinapakialamanan mo ang gamit ko?
'Di mo 'yon dapat gawin.
-'Di 'yon patakaran. -Patakaran na 'yon ngayon.
Okey? Pangatlong patakaran, bawal pakialamanan ang gamit ko.
Uy, 'di sila halimaw. Parasite sila.
Napakaliit na organismong nakatira sa loob ng isa pang nilalang.
Sa loob ng mga tao?
'Wag kang mag-alala.
Matulog ka na. Mag-usap tayo sa umaga.
Iihi po ako.
Bawal umihi sa road trip, sinabi ko na. 'Yon ang susunod na patakaran.
-Pero 'di 'yon patakaran. -Umihi ka sa pantalon mo.
Sige na, Papa. Naiihi na ako. 'Di ko na kaya.
Sige, naglagay ka ba no'ng spray?
Dito lang. Puwede na 'yan.
May buhok ka na ba sa ibaba?
Papa, tumigil ka nga. Papa.
Sumakay ka na sa kotse.
Ayos lang.
Ayos lang 'yan.
Nandito na ba tayo?
Tumahimik ka.
Magandang gabi, Officer.
Hanggang d'yan na lang.
Sige.
Ano'ng meron dito?
Nag-road trip kami ng mga anak ko.
Huminto lang ang bata para umihi.
'Di mo naisip na mag-hazard?
Wala namang sasakyan sa kalsada. Alam mo 'yon?
Nasa kalsada ako.
Tama ka.
Oo, mali ako. Pasensya na.
Road trip, ha?
Nang 3:00 a.m.?
Oo, alam mo na, nagpaaga kami.
Sir, pakilagay ang mga kamay mo sa likod ng kotse.
Sir, 'di na 'yon kailangan.
Pwede nating gawin ito sa madali o mahirap na paraan kung ano gusto mo.
May permit ka ba para sa baril na 'to?
Wala sa'kin.
Labag ba 'yon sa batas?
Class A misdemeanor kung may bala.
Sir, may iba ka pa bang armas sa sasakyan?
Wala, sir.
Office, Marine ako. Special Forces. Kakabalik ko lang galing deployment.
Gusto ko lang makita ang mga anak ko. Alam mo 'yon?
Magka-camping kami sa Tahoe, at ngayong weekend ko lang sila makakasama,
kaya gabi ako nagmamaneho. Para makabawi sa oras.
Humarap ka. Dahan-dahan.
Kukunin ko ang ID ko, tiketan mo ako para makaalis na ako.
Ilagay mo ang mga kamay mo sa likod ng ulo mo, at lumuhod ka.
Ilagay mo ang mga kamay mo sa ulo mo at lumuhod ka, ngayon na!
Ayoko ng problema.
-Lumuhod ka lang! -Hindi, pakiusap! 'Wag!
-Ayos lang kayo? -Opo.
Pasensya na at nakita n'yo 'yon.
Gusto kong umuwi.
Alam ko, anak, alam ko.
Gusto ko nang umuwi!
-'Di tayo puwedeng umuwi, Bobby! -Ba't 'di puwede?
Huminga lang tayo sandali, ha? Magiging...
Jay, ikaw rin?
Langhap, buga.
'Di tayo puwedeng umuwi.
Hindi ito road trip. Rescue mission ito.
Ibig sabihin?
May dumating sa planeta natin.
Mga alien?
Mga non-terrestrial microorganism.
Wala pa akong nakikitang alien.
Meron na. 'Di mo lang alam.
Nakatira sila sa loob natin.
Ginagamit nila tayo bilang mga host.
At nangyayari 'yon gamit ang mga insekto. Kaya gamit natin 'yong bug spray.
Kailangan nating balikan si Mama.
Ano'ng problema kay Mama?
Meron siya sa loob niya.
Buhay siya. Wala lang siyang kontrol.
Uy, pero ililigtas ko siya.
Mga bata, kailangan ko muna kayong iligtas.
Kaya dadalhin ko kayo sa base na bukas pa.
Isa sa mga bukas pa, puro scientist, gumagawa sila ng lunas.
Uy. Hawakan mo ang kamay ko.
Sige na, Jay.
Narinig n'yo na ba 'yong Three Musketeers?
Hindi, hindi pa po.
Sila ang tatlong pinakamatatapang na sundalo sa kasaysayan.
Kaya nilang lampasan kahit ano kasi sama-sama-sama sila.
Ang sinasabi n'yo,
kung 'di tayo magdadamayan, wala tayong malalampasan?
Opo.
Alam kong kaya natin.
Uy, kumusta ang tulog mo?
Ang sama ng panaginip ko.
Uy, halika rito.
Ayos ka lang?
Opo.
Ano'ng binabasa mo?
Sinusubukan kong maging eksperto sa neuroparasitology.
-Ano 'to? -Ang lala nitong insektong 'to.
Tumitira ito sa mata ng isda,
minamanipula niya ang pagkilos nito para kainin ng ibon.
Tapos, nanganganak ito sa tiyan ng ibon.
Grabe, 'no?
May mga alien bang nanganganak sa tiyan ni Mama?
Hindi.
Kakayanin ng mama mo.
Ha? Maniwala ka. May ipapakita ako sa'yong iba.
Dito tayo papunta. Sa Nevada 'to.
-Dapat dumating tayo nang tanghali bukas. -At...
At dito tayo galing, sa Oregon, Tama po?
Oo. May trabaho ka na sa pagnabiga.
Muscle ba 'to? Ano'ng ginagawa mo? Lumalaki ka nang wala ako?
May muscle ka na? Patingin nga ng dala mo.
Itago mo 'yan, o mahuhuli tayo, delikado. Pare...
Tingnan mo nga naman, o?
Lumaki ka.
Si Bobby rin.
Bobby, gising na. Oras na para sa pancake.
Gaano karaming tao na ang nahawahan?
Baka kalahati na ng populasyon.
Normal ang hitsura ng mga tao, pero sa loob, hindi.
Kaya mag-spray kayo, parang force field ito.
Magiging ligtas kayo.
Ano'ng mangyayari kung mahawahan ka?
'Di ko 'yon hahayaang mangyari.
Jay, 'di ba ipagdo-drawing mo ako?
Opo.
Uy, Bobby.
Walang masamang mangyayari sa'yo habang nandito ako. Ha?
Kung 'di 'to malupit na adventure, ewan ko kung ano 'to.
Baka pumatay ako para makaranas ng ganito noong bata ako.
Pagbalik mo sa school,
naiisip mo ba ang mga maikukuwento mo?
Puwede kong ikuwento ang pagpapaputok ng baril?
'Di ako sigurado kung puwede mong sabihin, top secret 'yon.
Para lang sa tropa, sa Musketeers,
pero puwede mong sabihing nag-road trip kayo ng astig mong papa.
'Yan na ang ngiti mo.
Ang ngiti ang pinakamagandang balatkayo.
Medyo sumobra naman, nakakatakot na.
Mukha ka nang alien ngayon. Ngumiti ka lang nang normal.
Kung mahanap tayo ng trooper?
'Di niya tayo mahahanap.
Ibig sabihin?
Kasi tinawid natin ang kalahati ng California kagabi.
Heto na.
Medyo mainit lang, kaya mag-ingat kayo.
Maglagay ka nito.
'Di ka mahilig sa maple syrup?
'Di ako puwede.
Sabi ni Dylan, nagha-hyper daw siya sa asukal.
Kahit minsan lang, tama si Dylan.
Nagha-hyper ka nga sa asukal, kaya nga gusto natin 'yon.
-Uy! -'Wag!
'Wag tumakbo sa kalsada.
Kita n'yo? Kita n'yo ang nangyari?
Sa malapit lang kayo.
Bibili ako ng mga gamit. Puwede ka bang magbantay kay Bobby?
Uy, malaking responsibilidad 'to, parang promosyon 'to.
Kaya mo ba?
Opo.
Sige, heto.
Ako si Muscle Man, at ako...
Dito lang kayo sa sasakyan. Sandali lang ako.
Sige po.
Bobby.
Yumuko ka lang at ako ang magbabantay.
Sige.
Ano kaya ang pakiramdam ng may alien sa loob mo?
Sa tingin ko, parang, naririnig mo lahat,
nakikita mo lahat,
pero 'di ka makagalaw, at 'di ka makapagsalita.
Para kang nakakulong sa loob ng sarili mong katawan.
Sa tingin mo, mga alien ang Red Sox?
-Ang Red Sox? -Oo.
Ano naman? Ba't mo ba sila gusto?
Kasi...
Sabi ni Dylan, sila ang mananalo ngayong season.
Alam mo?
Kung gusto sila ni Dylan, siguradong mga alien sila.
Parang nakita niya ako.
Yumuko ka lang.
Wala nang spray.
Bobby, yuko. Tigil!
Uy. Mga bata, may $20 ba kayo?
Bobby, bumalik ka rito!
Papa, Papa...
-Ano? -Nawala ko si Bobby.
Ano?
May alien. Wala akong magawa.
-Sinubukan ko siyang hanapin. -Kumalma ka.
Patawad, Papa. Nawala ko siya.
Sige. Sumama ka sa'kin.
'Wag kang lalayo.
Bobby! Ano'ng ginawa mo, pare?
-Ano'ng ginawa mo, ba't ka tumakbo? -Natakot ako.
'Di 'yon palusot. Ha?
Gusto mo bang mapansin tayo?
-Hindi. -Tumingin ka.
-Gusto mong mapansin tayo? -Hindi po.
Uy.
Nasa lugar tayo ng kalaban. Ha?
Kung gusto mong makalabas tayo nang buhay,
matuto kang sumunod sa mga utos.
-Gusto mo 'to, ha? -Opo.
Kunin mo 'to.
'Di ito okay.
'Pag naulit 'to, may problema tayo. Seryoso ako.
Ba't ka galit sa'kin? Siya ang baliw na tumakbo.
-'Di ako baliw. -Baliw ka.
-Bata siya. -Bata rin ako.
Hindi, hindi ka bata.
'Di ka na bata. 'Di puwede, patawad. Kailangan kita.
Uy, tumingin ka sa'kin. Tingin.
Inaalagaan ng mga pamilya ang isa't isa. Malinaw ba 'yon?
Opo.
Lintik.
Tinatakot n'yo ako.
I-enjoy na lang natin 'tong road trip? Aling candy ang gusto n'yo?
Starburst o Skittles.
-'Wag mo akong pagbigyan ngayon. -Sige.
Ayos, Papa. Sige.
Isa, dalawa, tatlo, apat. Idinedeklara ko ang labanan ng hinlalaki.
-Paano mo 'yon nagagawa? -Nanalo ako sa labanan ng hinlalaki.
Ba't sa harap nakaupo si Bobby?
Pasaway.
Nakakatawa naman 'to, Papa.
Uy, Jay, sa tingin mo, kaya nitong mag-100?
-Opo. -Gusto mong malaman?
Sige?
Tingnan natin kung ano'ng binatbat nito.
Sige!
-Sige, Papa! -Sige!
-Tatlo, dalawa, isa... -Sige, Papa!
Papa!
Kailangan kong umidlip.
-Kailangan ko lang umidlip. Ha? -Papa? 'Wag, 'wag.
Papa, gising.
Papa, gising!
Papa.
Ano'ng napalampas ko? Sino'ng nagmamaneho?
Wala.
Medyo nagmamaneho ka.
Malapit na tayong mahulog, pero...
-Magkakasunod na ba tayo ulit? -Opo.
Sige.
Ang pangit nito.
Ayaw mo 'to?
Heavy metal, pare. Guns N' Roses? Iron Maiden? Megadeth?
Sige, ano'ng pinapakinggan n'yo?
Kaya ka nasa likod.
Sige, ano'ng music ang gusto mo?
Kay Barbra Streisand.
Totoo na nga. Pareho na kayong nahawahan.
Mga bata, tulungan n'yo ako. Puwede ko na ba 'tong palitan?
Hindi.
Ito ang pinakamaganda.
-Uy, Papa. -O?
Sa tingin mo, may parte si Mama na lumalaban pa?
Oo, gano'n nga ang mama n'yo.
Sa tingin ko, meron.
-O? -Opo.
Kakaiba ang kilos niya kamakailan.
Paano?
Lagi siyang sumusuka.
-Tuwing umaga? -Opo.
At kakaiba ang mga kinakain niya.
Tulad ng tsokolate at mayonnaise.
At cottage cheese at sibuyas.
Ano'ng meron?
Ano'ng problema?
Teka. Kailangan kong mag-isip.
Papa, ano'ng problema?
Tatawag ako sa base.
Hello?
Hello, Hattie, ako 'to, si Malik.
Saan ka ba nagpunta? 'Di ka pumasok sa trabaho.
Alam ko.
'Di ka sumipot sa psych eval mo.
Gusto mong makulong ulit?
Akala ko, nagrerespetuhan tayo.
-Bibiguin mo ako? -Makinig ka, kumustahin mo si Piya.
Kumustahin si Piya?
Sabihin mo sa'kin kung ano'ng nangyayari at kung nasaan ka.
Kinuha ko ang mga anak ko.
Anong kinuha mo?
Kinuha ko sila. Kasama ko sila ngayon.
Diyos ko, Malik. Kidnapping 'yon,
at 'pag lumabas ka sa estado, federal offense 'yon.
Uy, 'di ko sila kinidnap.
Niligtas ko sila.
Ha? 'Di ko kayang ipaliwanag lahat ngayon, pero ligtas na sila.
Mas ligtas sila kasama ko.
Tumigil ka na sa pagsasalita.
Tumigil ka na at sabihin mo sa'kin kung nasaan ka ngayon.
'Di puwede. Kumustahin mo lang si Piya. Nasa garahe siya kasama ni Dylan.
-Kaya natin 'tong ayusin, pero-- -Ikaw lang pinagkakatiwalaan ko.
Malik, sumagot ka. Tinakot mo ako.
Kung tungkol 'to sa visitation rights, puwede nating pag-usapan.
Ang ganda na ng pag-usad mo para gumawa ka ng ganitong kalokohan.
'Di kita susukuan. 'Di kita titigilang tawagan.
-Tigil. 'Wag. -D'yan ako.
-Uy, tumigil ka nga! -D'yan ako.
Uy, itigil n'yo 'yan.
Nandito na ba tayo?
Bobby, may iniisip ako ngayon. Ha? Tahimik lang nating tingnan ang tanawin.
Iikutin ko ang mundo, oo
Ipasok mo nga ang kamay mo?
Sasagipin ko ang mundo
'Pag nalaglag mo 'yan, 'di natin babalikan.
Dumulas.
Niloloko mo ba 'ko?
Kaya na niya siguro ang sarili niya.
-Bumalik ka! -Heto na ang eskwelahan ng buhay, bata.
-Nagkamali ka, magbayad ka. -Gusto kong kunin!
-Ano, hindi! Hoy! Lintik! -Bumalik ka! Balik!
Bitawan mo 'ko!
Ayos lang ba kayo?
Ano'ng problema mo, Bobby? Muntik na tayong mamatay.
'Pag sinabi kong 'di tayo babalik, ano kaya ang ibig sabihin no'n?
Ano kaya ang ibig sabihin no'n?
'Di natin babalikan ang laruan!
May mga humahabol na sa'tin ngayon! Naiintindihan n'yo?
Diyos ko, Papa, tantanan mo na siya.
-Uy. Patawad. -Galit ako sa'yo.
-Patawad. -Galit ako sa'yo!
Patawad.
Gusto kong bumalik kay Mama!
-Patawad. -Bitawan mo 'ko!
Gusto lang daw niyang makipag-usap, kaya pinapasok namin siya.
Tapos, naging kakaiba na ang kilos niya.
Tinapatan niya ng penlight ang mata ko.
Sabi niya, alam niya raw na isa ako sa kanila.
Isa sa ano?
-Ewan ko. -'Di namin alam.
'Di ko alam ang ibig sabihin no'n.
Ililigtas niya raw ang mga bata.
Ililigtas ang mga bata? Ano...
Diyos ko.
-Alam kong mahirap 'to. -Ewan ko...
Ako ang parole officer ni Malik. Itinawag ko 'to.
'Di raw siya sumipot sa psych eval.
Oo, hinahanap ko nga siya.
At naghintay ka nang 24 na oras?
Walang panganib na tumakas si Malik.
Ma'am, kung ayos lang sa'yong maghintay ro'n,
mag-uusap tayo pagkatapos namin dito.
Salamat.
Para saan 'yong psych evaluation?
Ako si Special Agent Lance Dunn
ng FBI Child Abduction Rapid Deployment Team.
Ako si Hattie Hayes. Taga-Shasta County. Sa parole.
Si Shep lang ako.
Anong klaseng kaso ang hinahawakan mo, Hattie?
Karamihan, Drug and Thug.
At ano'ng masasabi mo tungkol sa kidnapper natin?
Lumaki siya sa foster care.
'Di lahat maganda.
Staff Sergeant siya sa Marine Raider Unit.
Naka-10 tour siya lahat-lahat.
Pinatawag siya sa court martial dahil sa pagbugbog sa kapitan niya.
Nagpira-piraso ang panga ng lalaki.
Inilagay siya sa medically induced coma nang isang linggo.
Nakulong si Malik nang 2 taon, sa Leavenworth.
Tama 'yon.
At ang karanasan mo sa kanya?
Napakagalang niya.
"Ma'am" ang tawag niya sa'kin. 'Di lahat, gano'n.
Pero...
mukha siyang mabuting tao.
'Yon ang pagsusuri mo?
Na mukha siyang mabuting tao?
Pasensya na, magaling akong humusga ng pagkatao.
Akala ng lahat, magaling silang humusga ng pagkatao.
Nagpapasa ako ng 120 kliyente taon-taon,
18 taon ko na 'tong ginagawa, kaya...
Ang daming kaso no'n.
At kailangan kong tingnan sa mata ang bawat isa sa kanila,
para malaman kung may kabutihan ba. Kasi 'yon ang trabaho ko.
Nakakatuwa naman
na isa ka sa mga PO na mapagtiwala.
Pero dahil 'di ka naglabas agad ng arrest warrant,
pinalaki mo ang panganib na masaktan o mapatay ang mga batang 'to.
'Di mananakit si Malik, lalo na sa mga anak niya.
Lance, puwede mo bang tingnan
kung tapos na ang tech?
Paalis na tayo maya-maya.
Ano'ng meron kay Johnny Utah?
Hattie, may...
dahilan kami para maniwala na baka si Malik ay...
pumapatay ng pamilya.
-'Yon ay-- -Alam ko kung ano 'yon.
Pero 'di ka naniniwala?
Sa kasamaang-palad, marami siyang pasok na katangian.
Hiwalay sa asawa. Malayo sa mga anak.
Pinaalis sa nag-iisang bagay kung saan siya magaling.
Wala siyang benepisyo, pangangalaga sa kalusugan, pensyon, wala.
Tapos, ikinulong siya sa loob nang ilang taon para maburo.
Sama ng loob, galit...
Idagdag mo pa ang PTSD. Ano'ng lumabas?
Mapanganib 'pag 'di natugunan.
'Di siya nag-empake ng damit, walang laruan ang mga bata.
Ni walang toothbrush.
Pero alam mo kung ano'ng meron siya?
May baril siya.
Ba't bumili ng baril ang isang taong nahatulan ng krimen?
Parole officer ka.
Pero mahal niya ang mga anak niya.
Halos lahat ng mamamatay, itinuturing na mapagmahal na ama.
Kaya walang nag-aakala.
Kung 'di natin mapipigilan si Malik,
papatayin niya ang mga batang 'yon,
tapos, magbabaril siya ng sarili
kasi 'yon ang pinakamabigat na paghihiganti.
-Ayos ba? -Opo.
Ipapasok ang clip.
Kuha. Hila.
Ayos ba? Handa na 'to. Alisin ang daliri sa gatilyo.
Itatapat mo ang target sa dalawang panipat.
Kalabitin mo.
Kumusta?
'Di ka takot d'yan. 'Pag may gustong pumatay sa'yo, unahan mo.
'Di ganyan kataas.
Pakawalan mo.
Tara, kailangan nating makarating sa batong 'yon, ha?
Si Bobby ang bantay.
Jay, tara. Panoorin mo ako. Tumira ka. Habulin mo siya.
Sakop ng operasyon sa pagsagip na ito ang lahat ng katabing estado.
Alam n'yo ang dapat gawin. Tumawag kayo,
i-scan n'yo ang bawat pixel ng CCTV sa bawat gasolinahan at bawat ATM.
Malamang na namanipula na ni Malik ang mga anak niya
at 'di nila alam kung anong klaseng panganib ang kinalalagyan nila.
Sa katunayan, baka nga iniisip nilang siya ang pinakamagaling na tatay sa mundo.
Nailabas na natin ang AMBER Alert,
pero nauna si Malik Khan nang 22 oras, at nakakatakot na head start 'yon.
Kailangan natin siyang mahuli agad.
Isa siyang desperadong tao
at handa siyang gumawa ng mga desperadong hakbang.
At puwede niya silang atakihin anumang oras.
Hindi.
Hindi!
Uy, baby.
Nakarating ka.
Pasensya na at na-late ako, baby. Panalo ka?
Naka-dalawang strike ako.
Ang galing mo na, ang cute mo pa. Talunin mo sila.
-Uy, baby. -Uy.
'Wag kang mag-aalala, nagpapanggap akong ikaw,
kaya ayos na ayos ang lagay mo.
Uy, ayos ka lang?
Sino'ng nagkamali sa'yo ngayon?
Ako ang nagkamali.
May pinagkatiwalaan ako na hindi dapat.
'Di puwedeng lagi kang tama, babe.
Pero baka masama ang lalaking 'to.
Gaano kasama?
Pinakamasama.
Magagalitin ang batang 'yon, parang ako.
Pero hindi ikaw. Iba ka.
'Di ako matapang, kung 'yon ang sinasabi mo.
'Yong kalmado ka 'pag nasa mapanganib na sitwasyon.
Espesyal na klase ng tapang 'yon.
Kaya ka namin kailangan dito.
Kailangan kita.
At mapagkumbaba ka rin.
At guwapo.
At magugustuhan ka ng mga babae.
Hahabul-habulin ka nila sa playground.
Papa.
Mahal mo pa rin ba si Mama?
Oo.
Siyempre naman.
May magagandang taon kami kasama ng mahihirap na taon.
Nakuwento ko na no'ng una kaming nagkakilala?
-Hindi. -Gusto mong malaman?
Opo.
Sige, 'wag mo akong pagtawanan.
-Sige, susubukan ko. -Bahala na, puwede kang tumawa.
Gusto akong isama ng kaibigan ko sa sayawan. Kakagaling ko lang sa tour.
'Di ito maganda.
-Ang pangit mong sumayaw. -Alam ko.
Pero gusto kong pumunta, kaya uminom ako para mawala ang kaba, ha?
Pagkalipas ng isang oras, isang dosenang whiskey ang nainom ko,
at bigay na bigay na ako. Kung anu-ano na ang sayaw ko.
-'Yong 'di mo pa nakikita. -Tulad ng?
Bago 'yon. Naka-copyright. 'Di ko puwedeng sabihin sa'yo.
Medyo na-excite ako, sinubukan kong mag-backflip.
At nasipa ko ang mama mo sa ulo.
-Pare. -Natamaan ng bota ko ang ulo niya.
-Ano'ng problema mo? -Alam ko.
-Uy, kita mo 'yon? -Ano?
Mga bulalakaw.
Wala akong nakikita.
Bulag ka ba? Parang 100 sila.
Ang ganda.
Pagkalipas ng ilang oras, nasa ecosystem na 'yang lahat.
Bumiyahe na tayo ulit. Mag-spray ka. Manatili kang ligtas.
Ipapasok na kita.
-Papa? -O.
Niloloko mo ba 'ko?
May spare ka?
Wala.
Walang kasamang spare sa $500 na kotse.
Raúl?
Hattie. Pasensya ka na, na-late ako.
May gusto ka? Pasara na sila.
-'Yong iniinom niya. Salamat. -Ayos.
Salamat sa pagpunta.
Walang problema.
Ang sabi mo...
Kinidnap ni Malik ang mga anak niya?
-Oo. -Heto.
Salamat.
Inaalam ko lang kung ano'ng nagtulak sa kanya.
Malapit kayo sa isa't isa, 'di ba?
Oo.
Sobra.
Ang dami naming pinagdaanan.
Anong klaseng Marine siya?
Ang astig ni Malik.
Pero alam niya rin kung kailan dapat at kailan hindi.
Eh, ang pananakit?
Hindi siya gano'n.
Isaalang-alang mo ang pinagdaraanan namin.
Nakasama kami sa tatlong barilan,
nakita naming pinagbabaril ang dalawang kaibigan namin, 120 degrees sa labas.
Kinakain kami nang buhay ng mga insekto.
Ang stress, talaga namang...
'Di mo maiisip.
Oo nga.
May ilang bata sa pinaglabanan.
Tapos, gumuho ang buong mundo niya.
May binanggit kang mga sulat.
Oo.
Mga isang taon ang nakaraan, natanggap ko ang mga ito.
Daan-daan ang ipinadala niya sa'kin.
Medyo kakaiba.
Naisip ko, baka nababaliw na siya.
Diyos ko.
Kailangan nating maghanap ng motel, gasolinahan,
o isang lugar na matitigilan natin, ha?
Malayo pa tayo sa base.
-Papa? -O?
Kung mga alien ang kalahati ng mundo, ba't walang ipinapalabas sa TV?
Niloloko mo ba 'ko? 'Di nila sasabihin sa'tin ang totoo.
Alam ng gobyerno?
Baka naunang nahawahan ang gobyerno. Pag-isipan mo.
May iba bang nakakita sa mga bulalakaw na 'to?
'Di ba dapat may mga video 'yon online? 'Di ba dapat alam 'yon ng NASA?
Inaalis nilang lahat.
Ba't nila aalisin?
Tingin mo, iniimbento ko lang.
Hindi.
Parang 'di ka sigurado.
Ang hirap lang maintindihan.
Oo, oo nga.
Alam kong mahirap.
-Dumilat ka. -Papa.
-Papa, tumigil ka. -Dumilat ka.
'Wag kang gagalaw.
-Pinoprotektahan kita. -Tigil!
'Wag mong saktan ang kapatid ko.
Sa kotse lang kayo. Iempake n'yo lahat ng gamit.
Opo.
ANG PAPASOK, BABARILIN ANG MABUBUHAY, BABARILIN ULIT
Kalma.
Dalawang bata, edad walo at sampu.
Isang 38 taong gulang na lalaki, armado at mapanganib,
nagmamaneho ng asul na Cherokee na may plaka ng California.
Nasira ang sasakyan namin.
Kaya kukunin n'yo ang akin?
Wala akong balak manakit.
May bala ba 'yong baril sa bulsa mo?
Oo.
'Yon na nga.
Nasa militar ka ba?
'Di 'yong sinasabi mo.
Nakasampung tour ako.
O? Kanino ka kampi?
Sa nagbigay sa'kin ng Bronze Star.
Oo, puwede mong lagyan ng bigote ang ahas at tawagan itong pusa, pero
'di ibig sabihin, 'di mangangagat.
Puwede akong umalis at maglakad papunta sa susunod na bayan.
Puwedeng 'yon ang ginawa mo, pero pinili mong pumasok dito.
Sa ari-arian ko.
At malaking pagkakamali 'yon
'pag may $10,000 kang patong sa ulo.
Pero 'di ako masyadong bilib sa pederal na gobyerno.
Maupo ka sa mesa roon. Baka puwedeng pareho tayong manalo rito.
May binaril kayang alien si Papa?
Ano'ng ginagawa mo?
Tatawag ako sa base.
-Malik? -Si Jay 'to, ang anak niya.
Base ba 'to?
Base? Hindi.
Ako si Hattie Hayes, ang parole officer ng tatay mo.
Nakulong ang tatay ko?
Jay, anak, kailangan kong malaman kung nasaan kayo.
Pumasok kami sa Nevada ilang milya na.
Ilang milya 'yon?
Paano ko malalaman na 'di ka alien?
Sige, Jay, anak, makinig ka, nakidnap ka,
at ang mama mo ay talagang--
Ayos lang ba ang mama ko?
Oo, ayos lang ang mama mo, anak. Siya ay--
Halika, sumakay ka na sa kotse.
Halika, sumakay ka na sa kotse!
May binaril ka bang alien?
Oo, malaki at masama.
-Papa, ayos ka lang ba? -Oo, nadaplisan lang.
Lilinisin natin mamaya.
Mukhang oras na para matuto kang magmaneho.
'Di ka magkakamali. Automatic 'to.
Sige, silinyador ang kanan.
Preno ang kaliwa.
Drive ang "D."
Sige.
Sakto lang ang bilis mo.
Ayos 'yan, Jay.
Halika.
Jay, ibaba mo 'yan.
Papa, kaninong bahay 'to?
'Di ko alam, Jay. Abandonado 'to.
Mahiga ka.
Matulog na kayo.
WALANG SIGNAL
Shep lang.
Kumusta ka, Hattie? Paano ka nakapasok sa building?
May mga kakilala ako.
'Di mo kinailangang pumunta pa rito.
Salamat sa pagpapasa ng impormasyon, pero...
-Gusto kong sumama sa inyo. -Ano 'yon?
'Di ka puwedeng sumama, Hattie.
Shep, pakiusap.
Sa tingin ko, hindi mamamatay ng pamilya ang kaharap natin.
Baka may hindi na-diagnose na psychotic disorder si Malik.
-Psychiatrist ka na ngayon? -Hindi.
Pero nakausap ko ang kaibigan niya sa Marines na pinadalhan nito.
Tinanong ako ng anak ni Malik kung alien ba ako.
Baka 'di niya sasaktan ang mga anak niya.
Baka sa tingin niya, misyon niyang iligtas sila.
Oo, siguro. At baka mas delikado siya dahil doon.
Paano kung pumasok si Malik sa 7-Eleven,
nakakita siya ng kaherang iba ang tingin sa kanya,
at binaril niya dahil sa tingin niya, alien 'yon?
Paano kung sa tingin niya, alien ang mga anak niya? Binaril niya?
'Di mag-iiba ang kailangan kong gawin.
Pero mag-iiba ang pagharap mo sa kanya?
Mawalang-galang na, 20 taon ko na 'tong ginagawa.
Alam ko ang profile niya. 'Di ko siya gagalitin.
'Di ako nagdududa na alam mong gawin ang trabaho mo.
Pero ang sinasabi ko, tinawagan ako ni Malik.
At tinawagan ako ng anak niya.
Kaya, asset n'yo ako.
Ba't 'di n'yo lang ako isama? At kung kailangan n'yo ako, nando'n ako.
At kung hindi, nasa likod lang ako,
tahimik at natututo sa pinakamagagaling.
Lintik.
Kaninong bulok na kotse ang nasa harap?
Ewan ko.
Papa? Sige na, tanda, tara na.
Uy.
Papa?
Papa? Lintik.
Tumawag ka ng ambulansya.
Ba't nakaupo ka lang d'yan? Tumawag ka ng ambulansya.
-Diyos ko. -Papa.
Papa. Ayos ka lang ba?
-May gumawa nito sa'yo? -Oo.
Sino'ng gumawa nito?
Nagiging alien na ba siya?
Daplis lang, Bobby.
Kailangang magpahinga.
Jay, nasaan tayo?
Ewan.
Tara.
Kinain kaya ng mga alien ang pagkain natin?
Baka.
Mahilig sa Pop-Tarts ang mga alien?
Lahat mahilig sa Pop-Tarts, Bobby.
-Uy. -Gutom na ako.
Alam ko.
-Maghanap tayo ng makakain. -Paano?
Ayos.
Jay, sa tingin mo ba, nagkagiyera dito?
Oo.
Nakita ko na ang kusina, Jay.
Bobby. Ano'ng ginagawa mo?
Mananalo ako.
Nanalo ako.
Kailangan nating umakyat sa tuktok?
Ano kaya 'yon?
-'Yon? -Oo.
Mukhang elepanteng lumulon ng bibe.
Tara. Tingnan natin kung may tindahan sa malapit.
-Ano'ng bibilhin natin? -Spaghetti at meatballs.
-Ano sa tingin mo? -Ice cream?
Salt and vinegar chips?
Eh, kung marshmallows?
Ibili mo ng pagkain natin, at ibibili ko ng gamot si Papa.
$10 lang ang hawak mo, tandaan mo 'yan.
Sige na. Kahit limang dolyar pa.
Kumusta?
Uy.
Ano'ng maitutulong ko sa'yo?
Nakagat ng aso ang tatay ko at bumaon sa kanya ang ngipin.
Mukhang malala 'yon. Tatawag ba ako ng ambulansya?
Hindi. 'Di naman malala.
Medyo... katamtaman lang.
Kailangan niya lang ng gamot para sa pananakit.
Sabi mo, eh.
$9.40.
Sa'yo na ang sukli.
Sana umigi...
...kinidnap niya ang 2 anak niya.
Isang multi-agency task force ang naghahanap sa kanila.
Inatake ni Malik Khan ang dalawang lalaki, isang state trooper sa Northern California
at isang lalaki sa Vulture, Nevada.
Pareho slilang nagpapagaling sa ospital.
Nakulong si Khan nang dalawang taon at itinuturing siyang armado at mapanganib.
Pinaniniwalaang nagmamaneho si Malik ng lumang burgundy na Ford Crown Victoria.
Uy.
'Di ikaw ang nagmamaneho nito, ha, anak?
Hindi po. Hindi, ah. 'Di marunong magmaneho ang mga bata.
Hinihintay ko po ang kapatid ko.
'Di ka naman sangkot sa gulo, 'no, anak?
Hindi po.
Kasi puwede mong sabihin sa'kin kung oo.
Pero hindi po.
Salamat sa pakikipag-usap.
Dex.
Papa, namili kami. Magpahinga ka. Balik kami agad, Jay
-911. Ano'ng emergency mo? -Hi.
May batang pumasok sa botika ko.
Mukhang nasa panganib siya.
Inabutan niya ako ng perang may talsik ng dugo.
Mukhang may gusto siyang sabihin, pero 'di niya alam kung paano.
Sige.
Nakaupo siya sa driver's seat ng burgundy na kotse.
Hindi ito totoo.
Sasakyan ni Papa 'yon. Bumalik ka.
Dahan-dahan ka lang. 'Wag tayong magpakita.
Ayos kang kaya si Papa?
Jay?
Makinig ka, Bobby.
Kailangan nating tawagan si Mama.
Pero... Pero alien siya.
Paano kung gawa-gawa lang ni Papa?
Pag-isipan mo. Sasakupin ng mga alien ang mundo?
Sabi mo, kinain nila ang Pop-Tarts natin.
Sa tingin mo, kumakain sila ng Pop-Tarts? Ganyan ka ba katanga?
Bitawan mo 'ko.
Ayos ka lang ba, Bobby?
Galit ako sa'yo!
Bobby, babalik na ako.
Kukumustahin ko si Papa.
Uy, Jay.
Saan ka pumunta, anak?
Ayos lang si Bobby?
Ayos lang siya.
May binili ako para sa'yo.
Tingnan mo nga.
Mag-isa ka nang nagmamaneho, ha?
Ayos ka lang ba?
Humupa na ang pagdurugo. Mabubuhay ako.
Jay, halika rito.
Uy, halika rito.
Kailangan kitang kausapin.
Ano'ng problema?
Mukhang nagsisinungaling ka sa'min.
Wala ka sa secret mission noon. Nasa kulungan ka.
Nagsisinungaling ka tungkol sa pagdating ng mga alien.
'Di 'yon ang buong sitwasyon, ha?
-Lumayo ka sa'kin. -Kalma.
Kalma lang.
Nakulong ako.
Itinago ko 'yon sa'yo.
Pinapadali ko ang sitwasyon para sa'yo.
Baka pinapadali ko rin para sa'kin.
Naguguluhan ako, Jay.
Dito, alam mo 'yon.
May mga nakikita akong wala naman.
Nagsisinungaling ka.
Nagsisinungaling ka na umpisa pa lang!
Nandito kami para arestuhin ka...
sa pagdakip sa dalawa mong anak,
sa pananakit kay Grant Healey,
at sa pagnanakaw sa sasakyan niya!
Lumabas ka na nang nakataas ang mga kamay mo!
Tarantado!
Mamamaril ka ng 10 taong gulang na bata?
D'yan ka lang, bantayan mo ang likod ko.
Uy. Sige.
Lumayo ka sa mga bintana. Dumapa ka lang.
Nasaan ang baril ko?
Nasa kotse.
Dito ka lang sa loob, dumapa ka lang, ha?
Tulong!
'Wag!
Tigil!
Umupo ka.
Sige. Maghintay ka rito.
-Hanggang ilan ang kaya mong bilangin? -Tatlong daan.
Sige. Magbilang ka nang hanggang 600.
Babalik ako.
Isa, dalawa, tatlo, apat, lima, anim,
pito, walo, siyam, 10, 11,
12, 13, 14, 15,
16, 17, 18...
Ibaba mo 'yan.
Ibaba mo 'yan!
Bumalik ka sa loob ng bahay.
Humakbang ka.
Ba't n'yo ako hinahanap?
Inatake mo ang ama namin.
Binaril niya ako.
Sa bahay niya.
Tubig ba 'yan?
Puwede bang makahingi?
Dahan-dahan.
Hubarin mo ang pang-itaas mo.
...384, 385, 386,
387, 388,
389, 390...
...391, 392,
393, 394...
Ayos ka lang ba?
Opo.
Itatama ko ang sitwasyon.
Gusto n'yo ba 'tong bagong sasakyan, mga bata?
Ang astig na upgrade, 'no?
Alien ba sila?
Oo, Bobby.
Masasama at pangit.
Pakausap sa mga anak ko para masigurado kong--
'Di puwede, Piya. 'Di puwede. 'Wag ngayon.
Hindi, ibigay mo sa kanila ang telepono--
Nasa'yo na ang address. Makikita mo na sila.
Ano ba'ng iniisip mo? Nagmamaneho sila?
Ewan ko. Pero 'di ako babalik sa kulungan.
Ano'ng ibig sabihin no'n? Ano ba'ng ibig sabihin no'n, Malik?
Piya, ibababa ko na.
-Patawad. -'Wag mo 'kong bababaan.
'Wag mo 'kong bababaan--
Dalawang buffalo burger.
Meron akong maganda at masamang balita.
Gusto n'yo marinig ang magandang balita?
Magaling na sina Mama at Dylan.
Gusto na raw nila kayong makita.
Mahal na mahal nila kayo.
Ano ang masamang balita?
Ang masama, kailangan ko pang lumaban.
Oo.
Pero 'wag kayong mag-alala.
May kaibigan ako rito. Undercover siya.
Babantayan niya kayo.
Dito lang kayo at may susundo sa inyo. Kaya n'yo ba 'yon?
Kaya namin 'yon.
Mami-miss kita, Papa.
Mami-miss din kita.
Three Musketeers.
Sige na, kuya.
Pang-ice cream 'to. Kahit gaano karami ang gusto mo.
-Seryoso ka, Papa? -Oo.
Dapat sa'yo 'yan.
Uy.
Alagaan mo ang kapatid mo.
Oo.
Sige.
Uy!
Jay... Sabi ko sa'yo, alagaan mo ang kapatid mo.
Ano ba naman, Jay?
'Di siya ang kailangang alagaan.
Lintik.
Jay, halika rito sa harap.
Nasa sasakyan ba ang isa pang bata?
Oo, nasa sasakyan siya.
Magaling. Ilapit n'yo lang ang chopper.
Kung may balak siyang gawin, gusto kong malaman.
Sinusundan niya tayo.
Sige. Kumapit ka.
Lintik!
Papa, kailangan nating tumigil.
'Di ako makakatigil ngayon, Jay.
Sige, kunin mo!
Papa, tigil!
-Kanino ka ba kampi? -Sa'yo, Papa.
Ayos!
Shep, kailangan mo ba ng napakaraming nakatutok sa kanya?
Pamantayan 'yon, Hattie.
Isa siyang armado at mapanganib na indibidwal.
May 10 taong gulang na bata ro'n.
Siya ang ipinag-aalala ko.
-Shep-- -Hayaan mo si Shepard.
Ano?
Ako si Special Agent Shepard West. Natutuwa akong makilala ka, sir.
Natutuwa rin akong makilala ka. Ano'ng gusto mo?
Gusto ko lang ipaalam na sinusubukan kitang tulungan
para malutas nang mapayapa ang sitwasyong 'to.
Walang media rito.
'Di mukhang mapayapa sa dami ng nakatutok sa anak ko.
Eh, kung tingnan mo muna 'yon?
Sige. Gagawin ko 'yon.
Ibaba n'yong lahat ang mga baril n'yo!
-Umatras na kayo! Ibaba ang mga armas! -Ibaba n'yo na!
Ayos lang.
Pasensya ka na ro'n, Malik.
Pero kailangan kong gawin mo rin 'yon para sa'kin.
-Kung maisusuko mo ang armas mo-- -Hoy!
Subukan mong insultuhin ulit ang talino ko,
may gagawin akong kalokohan sa direksyon mo.
-Naiintindihan mo 'ko? -Maniwala ka,
ayoko lang na may masaktan.
At ba't naman ako magtitiwala sa'yo? Tapos na tayo.
Sige, sino'ng pinagkakatiwalaan mo? Ang PO mo ba?
-Ano, si Hattie? -Oo, nakaabang siya.
Sige, tarantado, ipakausap mo siya.
Sige, gagawin ko na 'yon ngayon.
Hattie.
Ang layo ng biyahe mo para sa'kin?
Nagkamali ako, Hattie.
Ang laki ng problemang ginawa ko.
Nakikita ko nga.
Pero may paraan pa.
'Di para sa'kin.
-Karapat-dapat ako sa darating. -'Di ako sang-ayon sa'yo.
Niloko ka ng isipan mo, Malik.
At isasaalang-alang 'yon ng lahat, ha?
Isasaalang-alang 'yon ng lahat.
Alam mo, may mga bagay na nangyayari sa isip mo
na hindi mo kontrolado.
Pero, Malik, kailangan ka ng mga anak mo ngayon, ha?
Kung magagawa natin ito nang tama... Makinig ka.
Kung magagawa natin ito nang tama, lagi kang bayani ka sa mga anak mo.
-Sige, team. Lapit na. -'Wag!
'Wag!
Magtago kayo!
Niloloko mo ba 'ko, Hattie?
-Hindi, Malik! -Niloloko mo ba 'ko?
-Niloloko mo 'ko. -Pumirmi kayo.
Malik, pababain mo si Jay ng sasakyan para malutas natin 'to.
May isang minuto ka pa.
Uy, Jay.
Salamat sa pagpunta rito para alagaan ako.
Magaling ang ginawa mo. Ha?
Ang galing mo.
Kailangan mo nang tumakbo.
Bumaba ka ng kotse.
Bumaba ka ng kotse!
'Di ako aalis nang wala ka.
Inaalagaan ng mga pamilya ang isa't isa.
'Di kita inalagaan.
Inilagay kita sa panganib.
Nagtiwala ka sa'kin at nagsinungaling ako sa'yo.
Tingnan mo kung nasaan tayo.
Papa, hindi ikaw ang gumawa ng masasamang bagay.
'Yong mga demonyong nasa loob mo.
Pero bayani ka para sa'kin, Papa.
Charlie Six, gumalaw ka na. Lapit na.
Umatras kayo!
May baril siya.
Ibaba mo 'yan!
'Wag kang magpaputok!
-'Wag kang magpapaputok. -Hoy!
Hoy! Dito!
Dito!
Tira!
Umatras kayo!
-Ibaba mo 'yan! -Atras!
Dito!
-Nandito ako! -Ibaba mo 'yan!
Armado ang bata.
-Bitawan mo 'yan. -Atras!
Atras! Ibaba mo 'yan!
-Babarilin ka nila! -Kung kasama kita, hindi.
Ibaba mo na, Jay.
Tumingin ka sa'kin.
Halika.
Halika, anak. Halika.
Ang pagsasalin ng subtitle ay ginawa ni: Alyssa Lesaca
Mapanlikhang Superbisor Maribeth Pierce